《再入山中偕友人饮》
明代·李乾淑

不向山椒久，翻疑主也宾。遥溪水咽石，隔岸鸟窥人。

樵径行将隐，渔歌唱欲新。习池醉未已，倒著白纶巾。

作者简介：李乾淑（1593-1637）字清仲，号兴源，李日茂次子。明万历二十一年生，年十二就童子试，辄冠军，天启年间恩贡。受知于提学左光斗，称为才子第一。聘阅试卷，以帖括过奇险困棘闱。崇祯十一年卒。著有《白华制艺》、《白华诗稿》等。《康熙青县志》有传，《津门诗抄》录其诗一首。